Hos Nordjyllands Politi ærgrer man sig over våbenfundet torsdag aften på 1000Fryd. Stedet og politiet har siden august været i dialog. En dialog, som nu kan være ødelagt.

I august anholdt politiet en stor gruppe unge i forbindelse med ballade på 1000Fryd. Anholdelserne kom siden for retten, men politiet blev frikendt for at have holdt folk tilbage uretsmæssigt. Efter episoden i august har politi og 1000fryd været i dialog. Men dialogen kan være ødelagt efter fundet af våbnene torsdag aften. - Jeg synes det ærgerligt og fundet er med til at ødelægge den dialog, vi har haft med 1000Fryd siden august, siger politiinspektør Stig Lundbo til TV2/NORD.